CELEX: E2020C0090
Language: et
Date: 2020-07-15 00:00:00
Title: EFTA järelevalveameti otsus Nr 90/20/COL, 15. juuli 2020, millega muudetakse 107. korda riigiabi käsitlevaid menetlus- ja sisulisi eeskirju, muutes ja pikendades teatavaid riigiabi suuniseid [2020/1576]

29.10.2020   
               
               
                  ET
               
               
                  Euroopa Liidu Teataja
               
               
                  L 359/16
               
            
         EFTA JÄRELEVALVEAMETI OTSUS
         Nr 90/20/COL,
         15. juuli 2020,
         millega muudetakse 107. korda riigiabi käsitlevaid menetlus- ja sisulisi eeskirju, muutes ja pikendades teatavaid riigiabi suuniseid [2020/1576]
         EFTA JÄRELEVALVEAMET,
         võttes arvesse Euroopa Majanduspiirkonna lepingut (edaspidi „EMP leping“), eriti selle artikleid 61–63 ja protokolli nr 26,
         võttes arvesse EFTA riikide vahel järelevalveameti ja kohtu asutamise kohta sõlmitud lepingut (edaspidi „järelevalve- ja kohtuleping“), eriti selle artiklit 24 ja artikli 5 lõike 2 punkti b, ning
         võttes arvesse järelevalve- ja kohtulepingu protokolli nr 3 (edaspidi „protokoll nr 3“), eriti selle I osa artikli 1 lõiget 1,
         ning arvestades järgmist:
         Järelevalve- ja kohtulepingu artikli 24 kohaselt jõustab EFTA järelevalveamet (edaspidi „järelevalveamet“) EMP lepingu riigiabi käsitlevad sätted.
         Järelevalve- ja kohtulepingu artikli 5 lõike 2 punkti b kohaselt annab järelevalveamet välja teateid ja suuniseid EMP lepingus käsitletud küsimustes, kui kõnealuse lepingu või järelevalve- ja kohtulepinguga on nii ette nähtud või kui järelevalveamet peab seda vajalikuks.
         2020. aasta lõpus aeguvad järgmised riigiabi ajakohastamise algatuse raames järelevalveameti poolt vastu võetud riigiabi suunised:
         
                     a)
                  
                  
                     regionaalabi suunised aastateks 2014–2020 (1);
                  
               
                     b)
                  
                  
                     suunised riskifinantseerimisinvesteeringute edendamiseks antava riigiabi kohta (2);
                  
               
                     c)
                  
                  
                     keskkonna- ja energiaalase riigiabi suunised aastateks 2014–2020 (3);
                  
               
                     d)
                  
                  
                     üleeuroopalist huvi pakkuvate projektide elluviimise toetamiseks antava riigiabi EMP lepingu toimimisega kokkusobivuse analüüsimise suunised (4);
                  
               
                     e)
                  
                  
                     lühiajalise ekspordikrediidikindlustuse suunised (5) ja
                  
               
                     f)
                  
                  
                     suunised raskustes olevate mittefinantsettevõtjate päästmiseks ja ümberkorraldamiseks antava riigiabi kohta (6).
                  
               Rohelise kokkuleppe ja digitaalarengu tegevuskava kontekstis on Euroopa Komisjon (edaspidi „komisjon“) juba teatanud oma kavatsusest vaadata 2021. aasta lõpuks uuesti läbi mitmed suunised.
         2. juulil 2020 võttis komisjon vastu teatise, mis käsitleb regionaalabi suuniste (2014–2020), riskifinantseerimisinvesteeringute edendamiseks antavat riigiabi käsitlevate suuniste, keskkonna- ja energiaalase riigiabi suuniste (2014–2020), raskustes olevate mittefinantsettevõtjate päästmiseks ja ümberkorraldamiseks antavat riigiabi käsitlevate suuniste, üleeuroopalise tähtsusega projektide elluviimise toetamiseks antava riigiabi kokkusobivust siseturuga analüüsida võimaldavaid kriteeriume käsitleva teatise, komisjoni teatise „Raamistik teadus- ja arendustegevuseks ning innovatsiooniks antava riigiabi kohta“ ning dokumendi „Komisjoni teatis liikmesriikidele Euroopa Liidu toimimise lepingu artiklite 107 ja 108 kohaldamise kohta lühiajalise ekspordikrediidikindlustuse suhtes“ pikendamist ja muutmist (7).
         Komisjon leidis, et riigiabi eeskirjade tulevaseks ajakohastamiseks valmistudes on prognoositavuse ja õiguskindluse tagamiseks asjakohane pikendada vastavalt punktides a–e loetletud suuniste kohaldamisperioodi 2021. aasta lõpuni. Komisjon pikendas punktis f loetletud suuniste (raskustes olevate mittefinantsettevõtjate päästmiseks ja ümberkorraldamiseks antava riigiabi kohta) kohaldamisaega kuni 2023. aasta lõpuni.
         Nimetatud eeskirjade pikendamine lubab komisjonil saada valmis hindamise nimetatud eeskirjade ja muude riigiabi ajakohastamise algatuse raames vastu võetud riigiabi eeskirjade kohta. Komisjon algatas 7. jaanuaril 2019 eespool nimetatud eeskirjade hindamise toimivuskontrolli vormis. Selle hindamise tulemuste alusel on komisjon seejärel suuteline otsustama, kas nimetatud eeskirju täiendavalt pikendada või ajakohastada.
         Samuti leidis komisjon, et teatavaid riigiabi suuniseid on vaja ajutiselt kohandada, et võtta arvesse COVID-19 puhangu võimalikke majanduslikke ja rahalisi tagajärgi ettevõtjatele. Eriti regionaalabi suuniste (2014–2020), keskkonna- ja energiaalase riigiabi suuniste (2014–2020), üleeuroopalise tähtsusega projektide elluviimise toetamiseks antava riigiabi kokkusobivust siseturuga analüüsida võimaldavaid kriteeriume käsitleva teatise ja teadus- ja arendustegevuseks ning innovatsiooniks antava riigiabi kohta käiva raamistiku (8) raames peaksid ettevõtjad, kes ei olnud raskustes 31. detsembril 2019, kuid kes sattusid raskustesse pärast 31. detsembrit 2019, olema nimetatud suuniste alusel abikõlblikud kuni 30. juunini 2021.
         Mis puudutab keskkonna- ja energiaalase riigiabi suuniseid aastateks 2014–2020, siis võib COVID-19 puhangust tingitud järsk elektrihindade langus tingida olukordi, kus ettevõtjate elektritarbimise intensiivsus võib väheneda. Sellisel juhul võib ettevõtja kaotada jaotise 3.7.2 (sihtotstarbelised vähendused taastuvenergia toetamise rahastamisel konkurentsivõime eesmärgil) kohase abikõlblikkuse, kui ta arvutab vastavalt 4. lisale ettevõtja tasandi kogulisandväärtust ja elektritarbimise intensiivsust. Komisjon leidis seetõttu, et selle asjaoluga kohasel viisil tegelemiseks tuleks ette nähtud arvutusmeetodeid kohandada.
         Kõnealused komisjoni teatiste muudatused ja pikendamised on olulised ka Euroopa Majanduspiirkonna jaoks.
         EMP riigiabi eeskirjade ühetaoline kohaldamine tuleb tagada kogu Euroopa Majanduspiirkonnas kooskõlas EMP lepingu artiklis 1 sätestatud ühtsuse tagamise eesmärgiga.
         EMP lepingu XV lisa 11. leheküljel oleva peatüki „ÜLDSÄTTED“ II punkti kohaselt peab järelevalveamet pärast Euroopa Komisjoniga konsulteerimist vastu võtma komisjoni õigusaktidega kooskõlas olevaid õigusakte,
         olles konsulteerinud Euroopa Komisjoniga,
         olles konsulteerinud EMP EFTA riikidega,
         ON VASTU VÕTNUD KÄESOLEVA OTSUSE:
         
            Artikkel 1
            Riigiabi valdkonnas kohaldatavaid sisulisi eeskirju muudetakse järgmiselt.
            
                        1)
                     
                     
                        Regionaalabi suuniseid aastateks 2014–2020 muudetakse järgmiselt:
                        
                                    a)
                                 
                                 
                                    lõikesse 18 lisatakse järgmine lause:
                                    „Siiski kehtivad käesolevad suunised selliste ettevõtjate suhtes, kes ei olnud raskustes 31. detsembril 2019, kuid kes sattusid raskustesse ajavahemikul 1. jaanuar 2020 kuni 30. juuni 2021.“;
                                 
                              
                                    b)
                                 
                                 
                                    punkti 156 järele lisatakse järgmised alapunktid:
                                    
                                                „a)
                                             
                                             
                                                Riiklike regionaalabi kaartide kehtivuse lõppemist 31. detsembril 2020 arvesse võttes kutsub järelevalveamet EMP EFTA riike üles teatama 15. septembriks 2020 järelevalveametile kavatsusest riiklike regionaalabi kaartide kehtivust pikendada.
                                             
                                          
                                                b)
                                             
                                             
                                                Pärast riiklike regionaalabi kaartide kehtivuse pikendamise heakskiitmist kuni 31. detsembrini 2021 võivad EMP EFTA riigid otsustada pikendada olemasolevaid abikavasid, mis on heaks kiidetud käesolevate suuniste alusel. Selliste kavade pikendamisest tuleb järelevalveametile teatada aegsasti enne kava kehtivusaja lõppu.“
                                             
                                          
                              
                  
                        2)
                     
                     
                        Riskifinantseerimisinvesteeringute edendamiseks antavat riigiabi käsitlevate suuniste punkt 174 asendatakse järgmisega:
                        
                                    „174.
                                 
                                 
                                    Järelevalveamet kohaldab käesolevates suunistes sätestatud põhimõtteid, kui hinnatakse alates 1. juulist 2014 kuni 31. detsembrini 2021 antava mis tahes riskifinantseerimisabi kokkusobivust siseturuga.“
                                 
                              
                  
                        3)
                     
                     
                        Keskkonna- ja energiaalase riigiabi suuniseid aastateks 2014–2020 muudetakse järgmiselt:
                        
                                    a)
                                 
                                 
                                    lõikesse 11 lisatakse järgmine lause:
                                    „Siiski kehtivad käesolevad suunised selliste ettevõtjate suhtes, kes ei olnud raskustes 31. detsembril 2019, kuid kes sattusid raskustesse ajavahemikul 1. jaanuar 2020 kuni 30. juuni 2021.“;
                                 
                              
                                    b)
                                 
                                 
                                    punkt 103 asendatakse järgmisega:
                                    
                                                „103.
                                             
                                             
                                                Käesolevaid suuniseid kohaldatakse kuni 31. detsembrini 2021. Nendega tuleks siiski luua tingimused 2030. aasta raamistikus seatud eesmärkide saavutamiseks. Esmajoones eeldatakse, et ajavahemikul 2020–2030 muutuvad juba olemasolevate taastuvate energiaallikate hinnad energiavõrkudes konkurentsivõimeliseks, mis tähendab, et toetused ja erandid tasakaalustamiskohustustest tuleks järk-järgult kaotada. Käesolevad suunised on selle eesmärgiga kooskõlas ning tagavad turupõhiste mehhanismidega ülemineku kulutõhusale energiatarnele.“;
                                             
                                          
                              
                                    c)
                                 
                                 
                                    punkt 237 asendatakse järgmisega:
                                    
                                                „237.
                                             
                                             
                                                Käesolevaid suuniseid kohaldatakse alates 1. juulist 2014 ning nendega asendatakse 10. juunil 2010 avaldatud keskkonnakaitseks antavat riigiabi käsitlevad suunised (*1). Käesolevaid suuniseid kohaldatakse kuni 31. detsembrini 2021.
                                             
                                          
                                       (*1)  ELT L 144, 10.6.2010, lk 1 ja EMP kaasanne nr 29, 10.6.2010, lk 1.“;"
                        
                                 
                              
                                    d)
                                 
                                 
                                    4. lisa muudetakse järgmiselt:
                                    
                                                i)
                                             
                                             
                                                2. punkt asendatakse järgmisega:
                                                
                                                            „2.
                                                         
                                                         
                                                            Jaotise 3.7.2 kohaldamisel võivad EMP EFTA riigid kasutada
                                                            
                                                                        a)
                                                                     
                                                                     
                                                                        viimase kolme aasta (mille kohta kogulisandväärtuse andmed on olemas) aritmeetilist keskmist;
                                                                     
                                                                  
                                                                        b)
                                                                     
                                                                     
                                                                        viimase kolme aasta (mille kohta kogulisandväärtuse andmed on olemas) hulgast valitud kahe aasta aritmeetilist keskmist tingimusel, et seda meetodit kasutavad ühtviisi kõik toetusesaajad.
                                                                     
                                                                  
                                                      Järelevalveamet leiab, et üleminek arvutusmeetodilt a arvutusmeetodile b ei kujuta enesest teatamisele kuuluvat muutust.“;
                                             
                                          
                                                ii)
                                             
                                             
                                                5. punkt asendatakse järgmisega:
                                                
                                                            „5.
                                                         
                                                         
                                                            Ettevõtja elektritarbimise arvutamiseks kasutatakse võimaluse korral tööstusharu elektrienergia tarbimise tõhususe võrdlusalust. Kui see võimalus puudub, võivad EMP EFTA riigid kasutada
                                                            
                                                                        a)
                                                                     
                                                                     
                                                                        viimase kolme aasta (mille kohta andmed on olemas) aritmeetilist keskmist;
                                                                     
                                                                  
                                                                        b)
                                                                     
                                                                     
                                                                        viimase kolme aasta (mille kohta andmed on olemas) hulgast valitud kahe aasta aritmeetilist keskmist tingimusel, et seda meetodit kasutavad ühtviisi kõik toetusesaajad.
                                                                     
                                                                  Järelevalveamet leiab, et üleminek arvutusmeetodilt a arvutusmeetodile b ei kujuta enesest teatamisele kuuluvat muutust.“
                                                         
                                                      
                                          
                              
                  
                        4)
                     
                     
                        Raskustes olevate mittefinantsettevõtjate päästmiseks ja ümberkorraldamiseks antava riigiabi kohta käivate suuniste punkt 135 asendatakse järgmisega:
                        
                                    „135.
                                 
                                 
                                    Järelevalveamet kohaldab käesolevaid suuniseid 10. septembrist 2014 kuni 31. detsembrini 2023.“
                                 
                              
                  
                        5)
                     
                     
                        Üleeuroopalist huvi pakkuvate projektide elluviimise toetamiseks antava riigiabi EMP lepingu toimimisega kokkusobivuse analüüsimise suuniseid muudetakse järgmiselt:
                        
                                    a)
                                 
                                 
                                    punkti 10 alapunkti a lisatakse järgmine lause:
                                    „Siiski kehtivad käesolevad suunised selliste ettevõtjate suhtes, kes ei olnud raskustes 31. detsembril 2019, kuid kes sattusid raskustesse ajavahemikul 1. jaanuar 2020 kuni 30. juuni 2021.“;
                                 
                              
                                    b)
                                 
                                 
                                    punkt 50 asendatakse järgmisega:
                                    
                                                „50.
                                             
                                             
                                                Käesolevaid suuniseid kohaldatakse 27. aprillist 2016 kuni 31. detsembrini 2021.“
                                             
                                          
                              
                  
                        6)
                     
                     
                        Lühiajalise ekspordikrediidikindlustuse suuniste punkt 40 asendatakse järgmisega:
                        
                                    „40.
                                 
                                 
                                    Võttes arvesse vajadust tagada riigiabi andmisel lühiajalise ekspordikrediidikindlustuse valdkonnas järjepidevus ja õiguskindlus, peetakse asjakohaseks kohaldada praegu kehtivaid suuniseid kuni 31. detsembrini 2021. Sellega viiakse teatise aegumiskuupäev kooskõlla suurema osa riigiabi suuniste aegumiskuupäevadega, mis on riigiabi ajakohastamise programmi kohaselt vastu võetud.“
                                 
                              
                  
                        7)
                     
                     
                        Teadus- ja arendustegevuseks ning innovatsiooniks antava riigiabi kohta käiva raamistiku punkti 10 lisatakse järgmine lause:
                        „Siiski kehtivad käesolevad suunised selliste ettevõtjate suhtes, kes ei olnud raskustes 31. detsembril 2019, kuid kes sattusid raskustesse ajavahemikul 1. jaanuar 2020 kuni 30. juuni 2021.“
                     
                  
         
            Artikkel 2
            Ainult otsuse ingliskeelne tekst on autentne.
         
         
            Brüssel, 15. juuli 2020
            
               
                  EFTA järelevalveameti nimel
               
               
                  eesistuja,
               
               
                  vastutav kolleegiumi liige
               
               Bente ANGELL-HANSEN
            
            
               
                  kolleegiumi liige
               
               Frank J. BÜCHEL
            
            
               
                  kolleegiumi liige
               
               Högni KRISTJÁNSSON
            
            
               
                  allkirjastab õigus- ja täitevasjade osakonna direktorina
               
               Carsten ZATSCHLER
            
         
         
            (1)  ELT L 166, 5.6.2014, lk 44 ja EMP kaasanne nr 33, 5.6.2014, lk 1, muudetud järelevalveameti otsusega nr 302/14/COL, ELT L 15, 22.1.2015, lk 103 ja EMP kaasanne nr 4, 22.1.2015, lk 1.
         
            (2)  ELT L 354, 11.12.2014, lk 62 ja EMP kaasanne nr 74, 11.12.2014, lk 1, muudetud järelevalveameti otsusega nr 302/14/COL, ELT L 15, 22.1.2015, lk 103 ja EMP kaasanne nr 4, 22.1.2015, lk 1.
         
            (3)  ELT L 131, 28.5.2015, lk 1 ja EMP kaasanne nr 30, 28.5.2015, lk 1.
         
            (4)  ELT L 39, 16.2.2017, lk 49 ja EMP kaasanne nr 11, 16.2.2017, lk 1.
         
            (5)  ELT L 343, 19.12.2013, lk 54 ja EMP kaasanne nr 71, 19.12.2013, lk 1 (uuesti vastu võetud järelevalveameti otsusega nr 4/19/COL), ELT L 163, 20.6.2019, lk 110 ja EMP kaasanne nr 48, 20.6.2019, lk 1 (muudetud järelevalveameti otsusega nr 030/20/COL), ELT L 220, 9.7.2020, lk 8 ja EMP kaasanne nr 46, 9.7.2020, lk 1.
         
            (6)  ELT L 271, 16.10.2015, lk 35 ja EMP kaasanne nr 62, 15.10.2015, lk 1.
         
            (7)  ELT C 224, 8.7.2020, lk 2.
         
            (8)  Mis vastavad järelevalveameti suunistele teadus- ja arendustegevuse ning innovatsiooni kohta, ELT L 209, 6.8.2015, lk 17 ja EMP kaasanne nr 44, 6.8.2015, lk 1.